HMS Kashmir (F12)
Alus tilattiin maaliskuussa 1937 John I. Thornycroft and Companyltä Woolstonista osana vuoden 1937 laivasto-ohjelmaa. Aluksen köli laskettiin 11. lokakuuta nimellä "HMS Javelin" ja se laskettiin vesille 21. maaliskuuta 1939 nimettynä "HMS Kashmiriksi". Alus valmistui 10. lokakuuta, jolloin sen sopimuksen mukaisena hintana oli 391570 puntaa ilman Amiraliteetin toimittamia ase- ja viestijärjestelmiä.
HMS Calcutta (1831)
Sir Robert Seppingsin suunnittelema alus tilattiin 5. huhtikuuta 1827 Itä-Intian komppanian Bombayn telakalta. Sen köli laskettiin maaliskuussa 1828, mutta työt keskeytettiin 3. joulukuuta 1828 ja niitä jatkettiin vasta 17. syyskuuta 1829. Alus laskettiin vesille 14. maaliskuuta 1831, ja se lähti 15. toukokuuta Bombaystä päällikkönään Peter Fisher. Alus saapui 11. lokakuuta 1831 Plymouthiin, jossa se sijoitettiin reserviin. Alus varustettiin kesäkuusta lokakuuhun 1838 koealukseksi, ja se varustettiin meripalvelukseen elokuusta lokakuuhun 1840. Aluksen valmistuskustannukset olivat 54 665 puntaa Itä-Intian komppanialle ja lisäksi 17 560 puntaa varustamisesta varikoille.